Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Aynas, 05 Yebrir 2021 10:08 Ɣran-t : 114 n tikkal\n« Anect yebɣu yili uktamur n udraw deg tefranin, necreḍ-d ad ilint d tizedganin, d tifrawanin yernu ad d-ssefrurint win ay yuklalen laman n uɣref », ɣef wakken ay d-yenna uselway Tebboune deg umyager-nnes awalan d yimasayen n yimidyaten iɣelnawen.\n« Nessaram dakken aɣref azzayri ad yaki dakken aql-aɣ nbennu Lezzayer tamaynut yellan d tirselt n yifranen n uɣref-a », ɣef wakken ay d-iwekked, am wakken ay d-yerna dakken yessaram ad yili uktamur n udraw « meqqer » yernu ad yaweḍ ɣer 40 neɣ 50% am yiktamuren d-yettilin deg tmura niḍen n umaḍal.\nDeg tririt-nnes ɣef tuggdi n kra n yidisan deg wayen yerzan asihaṛ-a afranan, iwekked-d uselway n tegduda dakken wid akk ara yettekkin ad ilin kifkif-iten yernu tfuk « tallit n tuna ».\nDeg wayen yerzan asewjed i tefranin, ladɣa deg wayen yerzan ajbad n yisetturen, yenna-d uselway dakken amḍan n wid ay yeɣsen ad d-ssersen iman-nsen ɣer tefranin yessebɣas yernu « yekka i wayen nella nessaram ».\nLast modified on Asinas, 06 Yebrir 2021 09:32\nYeffeɣ-d ass n : Aynas, 05 Yebrir 2021 10:08 Taggayt : LEZZAYER Ɣran-t : 114 n tikkal Bḍu